CELEX: 31962R0141
Language: fi
Date: 1962-11-26 00:00:00
Title: Neuvoston asetus N:o 141, liikenteen jättämisestä neuvoston asetuksen N:o 17 soveltamisalan ulkopuolelle

Avis juridique important

|

31962R0141

Neuvoston asetus N:o 141, liikenteen jättämisestä neuvoston asetuksen N:o 17 soveltamisalan ulkopuolelle  

Virallinen lehti nro 124 , 28/11/1962 s. 2751 - 2751 Suomenk. erityispainos Alue 7 Nide 1 s. 0036  Ruotsink. erityispainos Alue 7 Nide 1 s. 0036  Tanskank. erityispainos: Sarja I Alue 1959-1962 s. 0258  Englannink. erityispainos: Sarja I Alue 1959-1962 s. 0291  Kreikank. erityispainos: Luku 07 Nide 1 s. 0030  Espanjank. erityispainos: Luku 07 Nide 1 s. 0057  Portugalink. erityispainos: Luku 07 Nide 1 s. 0057 

NEUVOSTON ASETUS N:o 141,liikenteen jättämisestä neuvoston asetuksen N:o 17 soveltamisalan ulkopuolelleEUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 87 artiklan,ottaa huomioon 6 päivänä helmikuuta 1962 annetun perustamissopimuksen 85 ja 86 artiklan ensimmäisen täytäntöönpanoasetuksen (asetus N:o 17), sellaisena kuin se on muutettuna 3 päivänä heinäkuuta 1962 annetulla asetuksella N:o 59,ottaa huomioon komission ehdotuksen,ottaa huomioon talous- ja sosiaalikomitean lausunnon,ottaa huomioon edustajakokouksen lausunnon,sekä katsoo, ettäyhteisen liikennepolitiikan mukaisesti ja liikenteen alan erityispiirteet huomioon ottaen voi olla tarpeen antaa kilpailusäännöksiä, jotka poikkeavat muiden elinkeinoelämän aloille annetuista tai annettavista vastaavista säännöksistä, ja sen vuoksi asetusta N:o 17 ei tulisi soveltaa liikenteeseen,rautatie-, maantie- ja sisävesiliikenteen alan kilpailusäännökset annettaneen ennakoitavissa olevassa määräajassa ottaen huomioon yhteisen liikennepolitiikan luomiseksi tekeillä oleva työ; sitä vastoin meri- ja lentoliikenteen osalta ei ole mahdollista tietää ennakolta sitä, antaako neuvosto asiaa koskevat säännökset tai sitä, missä määräajassa ne annetaan, ja sen vuoksi määräaika, jona asetusta N:o 17 ei sovelleta, voidaan säätää ainoastaan rautatie-, maantie- ja sisävesiliikenteen osalta, jaliikenteen alan erityispiirteiden vuoksi on perusteltua jättää asetuksen N:o 17 soveltamisalan ulkopuolelle ainoastaan liikennepalvelujen tarjontaa välittömästi koskevat sopimukset, päätökset ja yhdenmukaistetut menettelytavat,ON ANTANUT TÄMÄN ASETUKSEN:1 artikla Asetusta N:o 17 ei sovelleta liikenteen alaa koskeviin sopimuksiin, päätöksiin tai yhdenmukaistettuihin menettelytapoihin, joiden tarkoituksena tai seurauksena on kuljetusmaksujen ja -ehtojen vahvistaminen, kuljetuspalvelujen tarjonnan rajoittaminen tai valvonta taikka kuljetusmarkkinoiden jakaminen, eikä sitä sovelleta myöskään perustamissopimuksen 86 artiklassa tarkoitettuun määräävään asemaan kuljetusmarkkinoilla.2 artikla Neuvosto antaa aiheelliset säännökset kilpailusääntöjen soveltamisesta rautatie-, maantieja sisävesiliikenteen alalla ottaen huomioon yhteisen liikennepolitiikan mukaiset mahdollisesti toteutettavat toimenpiteet. Komissio tekee tätä varten ehdotukset neuvostolle ennen 30 päivää kesäkuuta 1964.3 artikla Tämän asetuksen 1 artiklan säännökset ovat voimassa rautatie-, maantie- ja sisävesiliikenteen osalta 31 päivään joulukuuta 1965.4 artikla Tämä asetus tulee voimaan 13 päivänä maaliskuuta 1962. Tähän säännökseen ei voi vedota sellaisia yrityksiä tai yritysten yhteenliittymiä vastaan, jotka ennen sitä seuraavaa päivää, jona tämä asetus on julkaistu Euroopan yhteisöjen virallisessa lehdessä, ovat lopettaneet 1 artiklassa tarkoitetut sopimukset, päätökset tai yhdenmukaistetut menettelytavat.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Pariisissa 26 päivänä marraskuuta 1962.Neuvoston puolestaPuheenjohtajaB. MATTARELLA